ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka xmf ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ომებით დაზარალებული მოსახლეობა ეკონომიკური წინსვლის მოლოდინშია ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 23 თებერვალი   ავტორი: თამარ შონია
საოკუპაციო ხაზთან მრავალფუნქციური სავაჭრო ცენტრი გაიხსნა. საჯარო და ბიზნესის სერვისებით კონფლიქტით დაზარალებული მოსახლეობის უფრო დიდი ნაწილი ისარგებლებს.
დასაქმების შესაძლებლობა, ყოველდღიური მოხმარების საყოფაცხოვრებო და საკვები პროდუქტები, მედიკამენტები, სასიცოცხლოდ აუცილებელ სერვისებზე ხელმისაწვდომობა – რუხი მოლი, კონფლიქტის ზონაში მცხოვრებ ათასობით ადამიანს შეუმსუბუქებს ცხოვრებას.
მოლი, რომელიც სავაჭრო ობიექტებსა და საჯარო სერვისების სახელმწიფო სააგენტობს აერთიანებს, ზუგდიდის რაიონის სოფელ რუხში აშენდა. რუხი უშუალოდ საქართველო-აფხაზეთის დე-ფაქტო საზღვართან, ენგურის ხიდთან ახლოს მდებარეობს. კონფლიქტის ზონის მიმდებარე სოფლები, ყველაზე მეტად 1992 და 2008 წლების ომების დროს დაზარალდნენ. სამეგრელო-ზემო სვანეთის რეგიონი, ომების შედეგად იძულებით გადაადგილებული მოსახლეობის ყველაზე დიდი მასპინძელია საქართველოში.
სავაჭრო ცენტრის გახსნას ოკუპირებულ აფხაზეთში მცხოვრები მოსახლეობაც მოუთმენლად ელოდა.
,,მე და ჩემი გოგო ენგურის ხიდით გადმოვედით. რუსული პასპორტები გვაქვს და თავისუფლად ვმოძრაობთ. მოლის მშენებლობას ყოველ გავლა-გამოვლაზე ვათვალიერებდით. სავაჭრო ცენტრის გახსნას მოუთმენლად ველოდით. დიდი ოჯახი მაქვს და საჭიროებებიც შესაბამისი. რადგან ყველაფერი აქვე იქნება, აღარ მომიწევს ზუგდიდს, თბილისსა და ფსოუს შორის წანწალი“- ამბობს, ციალა კ. სოფელ თაგილონიდან (გალის რაიონის დაბალი ზონის სოფელი).
დედა-შვილმა საყიდლების გარდა, სურათების გადაღებითაც იჯერა გული, პროდუქტებითა და ახალი ინფორმაციით დატვირთულები დაუბრუნდნენ მშობლიურ სოფელს.
რუხი მოლში განთავსებული სავაჭრო ობიექტების პირველი მომხმარებლები. (ფოტო: გიორგი ჯაბუა/Reporter.Ge)
საზეიმო ცერემონიაზე ხალხმრავლობა იყო. სავაჭრო ცენტრი პრემიერ-მინისტრმა გიორგი კვირიკაშვილმა გახსნა. მთავრობის წარმომადგენლებსა და ადგილობრივ მცხოვრებლებთან ერთად სავაჭრო ცენტრის დასათვალიერებლად რუხში გალელებიც ჩავიდნენ.
„ძალიან მნიშვნელოვანია, რომ საოკუპაციო ხაზთთან აშენდა ასეთი დატვირთვის სავაჭრო ობიექტი. იქ, როგორც ქართველებისთვის, ასევე აფხაზებისთვის შესაძლებელი იქნება საუკეთესო მომსახურებით ერთად სარგებლობა. მთავარი ის არის, რომ მათ ექნებათ საკუთარი პროდუქციის რეალიზების საშუალება. თანაც ძალიან ბევრი ადამიანი დასაქმდება’’, – განაცხადა ჟურნალისტებთან საუბრისას, პრემიერმა გიორგი კვირიკაშვილმა.
საცალო და საბითუმო მაღაზიები, ღია ბაზარი, ჰიპერმარკეტი, ფოსტა, იუსტიციის სამინისტროს საზოგადოებრივი ცენტრი, საჯარო რეესტრის მომსახურების სააგენტო, ასევე საბანკო, სატელეფონო და ავტომომსახურება, ავეჯისა და ტექნიკის მაღაზიები, ახალგაზრდული შემეცნებითი და გასართობი ცენტრი – ეს იმ ობიექტების არასრული ჩამონათვალია, რომელსაც მრავალფუნქციური სავაჭრო ცენტრი აერთიანებს.
„რუხის საზოგადოებრივი ცენტრი არის ყველაზე ახლოს საოკუპაციო ხაზთან, სადაც მოსახლეობა ადგილზე მიიღებს 200-ზე მეტ საჯარო სერვისს სოფლიდან გაუსვლელად, იქნება ეს პასტორტი, მიწის რეგისტრაცია, ასევე პენსიის აღება და სხვა სახის მომსახურება. სკოლის მოსწავლეებს ასევე შეეძლებათ ახალგაზრდულ ცენტრში ისარგებლონ უფასო ინტერნეტითა და ბიბლიოთეკით“, – განაცხადა საქართველოს იუსტიციის მინისტრმა თეა წულიკუანმა.
რუხი მოლი სრული დატვირთვით ფუნქციონირებას გაზაფხულიდან დაიწყებს. ამ ეტაპზე, სავაჭრო ცენტრში წარმოდგენილი კომპანიების უმრავლესობა პროდუქციის მობილიზებასა და სავაჭრო ფართის ინტერიერის მოწყობით სამუშაოებს ახორციელებს.
„სოფელი რუხი ადრე, რეგიონული სავაჭრო კვანძი იყო სამეგრელოს, იმერეთსა და აფხაზეთს შორის.სავაჭრო ცენტრმა სოფელს ისტორიული ფუნქცია დაუბრუნა’’, – ყვება პროექტის ერთ-ერთი ინიციატორი, სამეგრელო-ზემო სვანეთის რეგიონული პროექტების ხელმძღვანელი დათო კოდუა.
,, ტერიტორიის საერთო განაშენიანების ფართი ხუთ ჰექტარს მოიცავს. 10 ათას კვადრატულ მეტრზე უკვე აშენებულია 10 შენობა. ბუნებრივია არსებობს გაფართოების პოტენციალიც. მოლი სხვადასხვა კომპონენტს აერთიანებს, როგორც საცალო, ასევე საბითუმო სავაჭროს, გათვალისწინებულია ღია სავაჭრო სივრცეებიც. მოლში დღეისათვის 60-მდე ბრენდია წარმოდგენილი“, – დასძინა მან.
საზოგადოებრივი ცენტრი, ადგილობრივ ახალგაზრდებს უფასო ინტერნეტითა და ბიბლიოთეკით სარგებლობის საშუალებას აძლევს. (ფოტო: გიორგი ჯაბუა/Reporter.Ge)
პროექტის ღირებულება 15 მილიონი ლარია. სავაჭრო ცენტრის მშენებლობა და მისი ფუნქციონირების უზრუნველყოფა სს საპარტნიორო ფონდმა განხორციელდა. მშენებლობაზე უმეტესად ადგილობრივი მცხოვრებლები მუშაობდნენ.
„მეხუთე თვეა აქ ვმუშაობ, ადრეც მქონდა სხვადასხვა სამშენებლო კომპანიებში მუშაობის გამოცდილება, მაგრამ ის მიხარია, რომ შორს არ მექნა წასასვლელი და ჩემ სოფელში ვაკეთებ ამხელა საქმეს. აქვე დასაქმდებიან ჩემი ცოლიც და რძალიც, უკვე გასაუბრება გაიარეს“, – ყვება ერთ-ერთი მშენებელი ირაკლი ხვიჩია.
„ბევრი უბედურება გადაიტანა, უშუალოდ ამ სოფელმა, ამ ხალხმა. გვინდა, რომ საქართველოში ადამიანები არ ცხოვრობდნენ დიფერენცირებული ხარისხით. რესურსები ერთნაირად უნდა იყოს ხელმისაწვდომი თბილისში იქნება ეს, ბათუმში, ქუთაისსა თუ სოფელ რუხში“, – აღნიშნა საპარტნიორო ფონდის ხელმძღვანელმა დავით საგანელიძემ.
გახსნამდე ერთი დღით ადრე. მოლში სამოცამდე საერთაშორისო ბრენდის მაღაზია იქნება წარმოდგენილი. (ფოტო: გიორგი ჯაბუა/Reporter.Ge)
სავაჭრო ცენტრის სამშენებლო სამუშაოები 2015 წლის სექტემბერში დაიწყო და 2016 წლის იანვარში დასრულდა. მშენებლობის პროცესში ობიექტზე დასაქმებული იყო 300-ზე მეტი ადგილობრივი მაცხოვრებელი. ოფიციალური ინფორმაციით, ცენტრის გახსნის შემდეგ რუხი მოლში დაახლეობით 1000-მდე ადამიანი იმუშავებს.
Click to share on Twitter (Opens in new window)
Click to share on Facebook (Opens in new window)
თამარ შონია თავისუფალი ჟურნალისტია ზუგდიდში. ამჟამად რადიო კომპანია ოდიშის (მაუწყებლობს სამეგრელო-ზემო სვანეთის რეგიონში) საინფორმაციო სამსახურის რედაქტორია. იგი აქტიურად იყო ჩართული IWPR-ის კავკასიის პროგრამის სხვადასხვა პროექტში. მუშაობს სოციალურ, ეკონომიკურ და კონფლიქტთან დაკავშირებულ თემებზე.
აფხაზეთი რუსეთს უძრავი ქონების ბაზარს უხსნის
განცხადება საქართველოს თვითგამოცხადებული რეგიონის, აფხაზეთის ადმინისტრაციული საზღვრის გასწვრივ ბოლო დროს განვითარებული მოვლენების შესახებ
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.